ปกติรับประทาน เอนโดรครัว 12.5 MG + โปรกีโนว่า 4 MG.สามารถทำให้เกิกภาวะท้องผูกได้ไหมคะ ปกติคือดื่มน้ำ 3000 เป็นประจำ ทานผักและผลไม้ ข้าวกล้องไม่ขัดสีเป็นประจำอยู่แล้วค่ะ
สวัสดีค่ะ ยา progynova มีตัวยาคือ estradiol valerate ซึ่งเป็นฮอร์โมนเอสโตรเจน มักนำมาใช้เป็นฮอร์โมนทดแทนในหญิงวัยหมดประจำเดือน ผลข้างเคียงจะคล้ายกับการทานยาคุมกำเนิดทั่วไป ซึ่งผลข้างเคียงจะถูกศึกษาในผู้หญิง ส่วนการนำมาใช้ในผู้ชายอาจเกิดผลข้างเคียงที่แตกต่างออกไป ไม่มีข้อมูลชัดเจน ผลข้างเคียง เช่น ปวดหัว มึนหัว คลื่นไส้ อาเจียน ปวดท้อง ท้องอืด อ่อนเพลีย น้ำหนักเพิ่มผมร่วง เป็นต้นการใช้ยาตัวนี้มีข้อระวังในผู้ที่เป็นโรคตับ และโรคที่มีการแข็งตัวของเลือดผิดปกติส่วนยา androcure มีตัวยาคือ cyproterone acetate ซึ่งมีฤทธิ์ยับยั้งการสร้างฮอร์โมนแอนโดรเจนของผู้ชาย มักถูกนำมาใช้เพื่อรักษามะเร็งต่อมลูกหมากชนิดที่ไม่สามารถผ่าตัดได้ ส่วนในผู้หญิง จะนำมารักษาสิว ผมร่วง ขนดก ที่เกิดจากฮอร์โมนผลข้างเคียงที่มักพบได้ เช่น อ่อนเพลีย ร้อนวูบวาบ เหนื่อยง่าย ปริมาณอสุจิในน้ำอสุจิลดลง ซึมเศร้า มีผลต่อการทำงานของตับและไต และหากใช้ต่อเนื่องเป็นระยเวลานาน อาจเสี่ยงต่อการเกิดโรคกระดูกพรุน เนื้องอกในตับ การเกิดลิ่มเลือดอุดตันในหลอดเลือด เป็นต้นดังนั้น หากจะทานยาเหล่านี้ แนะนำควรอยู่ในการดูแลของแพทย์ เพื่อติดตามอาการและผลข้างเคียงต่างๆ ไม่ให้เป็นอันตรายค่ะสำหรับอาการท้องผูกนั้น ไม่น่าเกิดจากผลของยาโดยตรง แต่เนื่องจากยา อาจทำให้มีอาการท้องอืดได้ ซึ่งอาจส่งผลทใำห้ท้องผูกตามมา ดังนั้น ก็ควรดื่มน้ำมากๆ ดังที่ทำอยู่ และควรออกกำลังกายเพื่อให้ลำไส้เคลื่อนไหวด้วยค่ะ ส่วนการทานผักและไม้ ข้าวกล้อง ควรทานในปริมาณที่พอดี การทานมากเกินไป อาจเกิดอาการท้องอืดตามมา และทำให้ถ่ายอุจจาระยากได้ค่ะ